Tugir þúsunda hafa safnast saman til að taka þátt í kröfugöngu á götum Hong Kong . Þetta er í fyrsta sinn síðan í ágúst sem að yfirvöld í sjálfstjórnarhéraðinu veita Borgaralegu mannréttindafylkingunni , einum stærstu baráttusamtökunum fyrir lýðræðisumbótum í Hong Kong , leyfi til að mótmæla . BBC greinir frá því að ellefu hafi verið handteknir í húsleit í aðdraganda mótmælagöngunnar í morgun og að skammbyssa hafi verið gerð upptæk . Mótmælaaldan blossaði upp í júní síðastliðinn vegna lagafrumvarps sem sneri að framsali fólks til meginlands Kína . Þau þróuðust hins vegar síðar yfir í almenn mótmæli gegn ríkjandi stjórnvöldum . Framsalsfrumvarpið hefur nú þegar verið dregið til baka . Í yfirlýsingum frá stjórnvöldum hafa mótmælendur verið hvattir til að halda ró sinni og að stjórnvöld hlusti á skilaboðin frá mótmælendum og hafi nú þegar dregið af þeim lærdóm . " Þeir hafa lært það í gegn um tíðina hvað gerist þegar þú sendir inn hermenn og skriðdreka , við sáum það á torgi Hins himneska friðar árið 1989 . Þá var Kína allt öðruvísi land en það er í dag . Kína hefur vissulega , þó að stjórnvöld í Peking séu mjög hörð á svona hlutum , þá myndu þeir bara hafa miklu meiru að tapa núna á þessum tíma en áður fyrr . “